[{"text_idx": "#000002", "text": "Mae grw\u0302p cerddoriaeth siambr blaenllaw Cymru, Ensemble Cymru, yn dychwelyd i brifddinas Cymru fis Tachwedd i gynnal cyngerdd arbennig yn Neuadd Dewi Sant a fydd yn cynnwys y campwaith na pherfformir yn aml, yr Octet gan Schubert. Byddant hefyd yn perfformio comisiwn newydd sbon gan y cyfansoddwr o Gymru, John Metcalf."}, {"text_idx": "#000003", "text": "Caiff yr Octet yn F fwyaf gan Schubert ei ystyried yn eang fel un o\u2019r gweithiau gorau o gerddoriaeth siambr. Bydd perfformiad Ensemble Cymru o\u2019r gwaith ym mis Tachwedd yn rhoi cyfle i gefnogwyr cerddoriaeth glasurol yng Nghaerdydd brofi pw\u0302er a harddwch y perl hwn na chaiff ei berfformio\u2019n aml. Bydd y gwaith ar ei newydd wedd gan fod yr Ensemble wedi comisiynu\u2019r cyfansoddwr John Metcalf, sydd wedi ei leoli yn Llanbedr Pont Steffan, i ysgrifennu ymateb modern i\u2019r Octet gan Schubert. Caiff y darn newydd hwn a ysbrydolwyd gan gampwaith Schubert ei berfformio\u2019n gyhoeddus am y tro cyntaf yn y cyngerdd yn Neuadd Dewi Sant."}, {"text_idx": "#000006", "text": "\u201cTua 12 mis yn o\u0302l, eisteddodd John a minnau i lawr i siarad am ei ddarn. Ysbrydolwyd ein syniad yn y lle cyntaf gan gonfensiwn cerddoriaeth glasurol y Tombeau; sef y syniad o deyrnged gyfoes i ffigwr cerddorol mawr o\u2019r gorffennol er enghraifft, y deyrnged gerddorol, Tombeau de Couperin a gyfansoddwyd gan y cyfansoddwr Ffrengig, Maurice Ravel i\u2019r meistr o\u2019r ail ganrif ar bymtheg, Franc\u0327ois Couperin. Roedd John a minnau eisiau cyflwyno i gynulleidfaoedd, teyrnged i Franz Schubert, y cawr ym maes cerddoriaeth glasurol fel ymateb Cymraeg yn cysylltu ein cerddoriaeth yng Nghymru, ein hemynau a\u2019u harmoni\u0308au mynegiannol hardd a\u2019n cerddoriaeth werin sy\u2019n gweddu mor dda a\u0302 cherddoriaeth y meistr hwn. Gyda melodi\u0308au swynol a harmoni\u0308au gwych John, rydym yn edrych ymlaen yn eiddgar at rannu\u2019r darn newydd hwn gyda chynulleidfaoedd yng Nghaerdydd.\u201d"}, {"text_idx": "#000008", "text": "Ethos Ensemble Cymru yw arddangos cerddoriaeth o Gymru ochr yn ochr a\u0302 cherddoriaeth siambr orau\u2019r byd, a bydd rhaglen y cyngerdd yn Neuadd Dewi Sant yn berfformiad nodweddiadol gan y grw\u0302p cerddoriaeth siambr sydd bellach yn un ar bymtheg oed."}, {"text_idx": "#000009", "text": "Cynhelir cyngerdd amser cinio Ensemble Cymru yn Neuadd Dewi Sant, Caerdydd ddydd Mawrth, 20 Tachwedd, am 1pm. Mae tocynnau ar gael o\u2019r swyddfa docynnau ar 029 2087 8444 neu ar-lein yma. I gael rhagor o wybodaeth am y cyngerdd, Gweler ein tudalen digwyddiadau, neu ewch i ein tudalen Facebook."}]